Σοφία Βόσσου

Η **Σοφία Βόσσου** (Πάτρα, 5 Δεκεμβρίου 1961) είναι Ελληνίδα τραγουδίστρια, συνθέτης, ηθοποιός, στιχουργός, καθηγήτρια μουσικής, ραδιοφωνική και τηλεοπτική παραγωγός.

## Βιογραφία
Γεννήθηκε στις 5 Δεκεμβρίου 1961 στην Πάτρα ενώ από το 1972 ζει στην Αθήνα. Έχει σπουδάσει μουσική, πιάνο και θεωρητικά. Ξεκίνησε την καριέρα της το 1979 παίζοντας πιάνο αρχικά και τραγουδώντας στη συνέχεια, σε διάφορες μπουάτ της Πλάκας (Μουσικό καφενείο - ΣΟΥΣΟΥΡΟ  - Σ. Βόσσου - Γ. Ζουγανέλης - Ν. Μητσοβολέας - κλπ.). Παράλληλα εμφανιζόταν και σε διάφορες συναυλίες, κυρίως στο πλευρό του Χρήστου Λεοντή, με τον οποίο έκανε και την πρώτη της δισκογραφία.

Ευρύτερα γνωστή έγινε το 1984, όταν κέρδισε την πρώτη θέση στο φεστιβάλ τραγουδιού Θεσσαλονίκης, τραγουδώντας τη *Χαμένη ισορροπία* (δική της σύνθεση και στίχοι). Την επόμενη χρονιά γνώρισε τον Ανδρέα Μικρούτσικο, με τον οποίο πραγματοποίησε σημαντικό κομμάτι της δισκογραφίας της. Μαζί συμμετείχαν το 1991 στον διαγωνισμό τραγουδιού της Eurovision, με το τραγούδι *Άνοιξη*.

Στην καριέρα της έχει συνεργαστεί με σημαντικούς συνθέτες (Μάνος Λοΐζος, Δήμος Μούτσης, Νότης Μαυρουδής, Σταύρος Ξαρχάκος, Μίμης Πλέσσας, Γιώργος Κατσαρός, Μάριος Τόκας, Αντώνης Μιτζέλος  κλπ.) αλλά και τραγουδιστές (Μαρινέλλα, Γρηγόρης Μπιθικώτσης, Τόλης Βοσκόπουλος, Βασίλης Παπακωνσταντίνου, Μανώλης Λιδάκης, Μαίρη Λίντα κλπ.), ενώ έχει πραγματοποιήσει περισσότερες από 400 συναυλίες σε όλη την Ελλάδα. Επίσης η ίδια έχει συνθέσει τραγούδια που ερμήνευσαν μεταξύ άλλων οι Βασίλης Παπακωνσταντίνου, Πασχάλης Τερζής, Αρλέτα, Γιάννης Πάριος, Τζένη Βάνου, Ελένη Βιτάλη, Σοφία Αρβανίτη. 

Τα τελευταία χρόνια απέχει από τη δισκογραφία (τελευταίος της δίσκος το *Σαν αλήτισσα* το 2002), αντίθετα έχει συχνές εμφανίσεις σαν παρουσιάστρια σε διάφορες τηλεοπτικές εκπομπές, ενώ έχει υπάρξει και πετυχημένη ραδιοφωνική παραγωγός. Τη χρονιά 2007-2008 έκανε συχνές εμφανίσεις στην εκπομπή του Αντρέα Μικρούτσικου *[[Αυτός μας έλειπε]]*, ενώ το 2014 συμμετείχε ως διαγωνιζόμενη καλλιτέχνης στο ριάλιτι σόου μιμήσεων του ΑΝΤ1 *Your Face Sounds Familiar*. Το 1993 έκανε το ντεμπούτο της και στο θέατρο, πρωταγωνιστώντας μαζί με τον Γρηγόρη Βαλτινό στο μιούζικαλ *Η ζωή του [[Αντόν Τσέχωφ|Τσέχωφ]]*. Τη σαιζόν 2003 - 2004 πρωταγωνίστησε στη θεατρική κωμωδία των Τσιφόρου - Βασιλειάδη *Η γυναίκα μου τρελλάθηκε* στον θίασο της Έλντας Πανοπούλου, ενώ τη σαιζόν 2014 -2015 πρωταγωνίστησε στη θεατρική μουσικοχορευτική παράσταση των Ρέππα - Παπαθανασίου *Πριν το Χάραμα*.

Η επιστροφή της στη δισκογραφία έγινε τον Ιούλιο του 2010 με ένα καλοκαιρινό τραγούδι σε συνεργασία με το συγκρότημα "Μπλαζέ" (Blasé)
με τίτλο "Εσύ", ενώ ακολούθησε το *Φοβάμαι να σου πω* το 2021.

## Δισκογραφία

###### 1) Χωρίς αδιάβροχο
1982 • Σάκης Τσιλίκης [Sakis Tsilikis], Σοφία Βόσσου [Sofia Vossou] & Γιώργος Θεοχάρης [Giorgos Theoharis]

###### 2) Καλή ακρόαση
1986 • Σοφία Βόσσου [Sofia Vossou] & Διονύσης Τσακνής [Dionysis Tsaknis]

###### 3) Με χίλιες στροφές
1987

###### 4) Έρωτας κεραυνοβόλος
1988 • Ανδρέας Μικρούτσικος & Σοφία Βόσσου [Andreas Mikroutsikos & Sofia Vossou]

###### 5) Εκτός έδρας
1989

###### 6) Τα 28 μου χρόνια
1990

###### 7) Άνοιξη (ΠΛΑΤΙΝΕΝΙΟ)
1991 • Ανδρέας Μικρούτσικος & Σοφία Βόσσου [Andreas Mikroutsikos & Sofia Vossou]

###### 8) Λαϊκά μονοπάτια (ΠΛΑΤΙΝΕΝΙΟ)
1993

###### 9) Τα αγαπημένα μας (ΠΛΑΤΙΝΕΝΙΟ)
1994 • Ανδρέας Μικρούτσικος & Σοφία Βόσσου [Andreas Mikroutsikos & Sofia Vossou]

###### 10) Όλα εδώ θα μείνουν
1994

###### 11) Να με προσέχεις
1996

###### 12) Με κούρασες (ΠΛΑΤΙΝΕΝΙΟ)
1996

###### 13) Θα είμαι εδώ
2000

###### 14) Σοφία Βόσσου - Ανδρέας Μικρούτσικος* - Τα Καλύτερα
2001

###### 15) Όλες οι επιτυχίες-Στου φεγγαριού την αγκαλιά
2002

###### 16) Σαν αλήτισσα
2002

###### 17) Χρυσές Επιτυχίες
2008

## Singles

###### 1) Άνοιξη / Tell Me (ΠΛΑΤΙΝΕΝΙΟ)
1991

###### 2) Με κούρασες (ΠΛΑΤΙΝΕΝΙΟ)
1996

###### 3) Στα πιο μεγάλα όχι λέω ναι (new song 2014)
2014

###### 4) Ότι και να πεις (new digital single 2015)
2015

###### 5) Όλα Εδώ Θα Μείνουν / Δε Μ' Αγαπάς (12", Maxi, Smplr, Promo)
2002

## Compilations

###### 1) Σοφία Βόσσου - Ανδρέας Μικρούτσικος* - Τα Καλύτερα (CD, Comp)
2001

###### 2) Στου Φεγγαριού Την Αγκαλιά (CD, Comp)
2002

## Παραπομπές


## Εξωτερικοί σύνδεσμοι
* Βιογραφικό από music.net.cy

Κατηγορία:Ελληνίδες τραγουδίστριες
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Συμμετέχοντες στη Eurovision
Κατηγορία:Έλληνες τηλεοπτικοί παραγωγοί

Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1991